ΓΡΑΠΤΗ ΕΡΩΤΗΣΗ E-0932/00

υποβολή: Michl Ebner (PPE-DE) προς το Συμβούλιο

(30 Μαρτίου 2000)

Θέμα: Διαπιστωμένες παραβιάσεις της Συνθήκης εκ μέρους της Γαλλίας και της Βελγικής Κυβέρνησης

Η Γαλλική Δημοκρατία και η Βελγική Κυβέρνηση προκάλεσαν πρόσφατα την προσοχή επειδή ζήτησαν την ενίσχυση του σεβασμού των συνθηκών της Ένωσης. Η πρωτοβουλία αυτή είναι φυσικά αξιέπαινη, δεν απευθύνεται όμως σε όλα τα κράτη μέλη, αλλά μόνον κατά της Αυστρίας. Ωστόσο, οι θεμελιώδεις αξίες στις οποίες βασίζεται η ευρωπαϊκή ενοποίηση πρέπει να ισχύουν για όλους.

Σύμφωνα με τα διαθέσιμα επίσημα στοιχεία(1) 1995 έως το 1998 έχουν κινηθεί κατά της Γαλλίας 724 διαδικασίες επί παραβάσει, εκ των οποίων 463 προειδοποιητικές επιστολές, 206 αιτιολογημένες γνώμες και 55 προσφυγές στο Δικαστήριο. Την ίδια περίοδο κινήθηκαν κατά της Βελγικής Κυβέρνησης 589 διαδικασίες με 333 προειδοποιητικές επιστολές, 192 αιτιολογημένες γνώμες και 64 προσφυγές στο Δικαστήριο. Προκύπτει συνεπώς ότι η Βελγική Κυβέρνηση και η Γαλλία δεν προπορεύονται μόνο ως θεματοφύλακες των συνθηκών, όπως πρόσφατα αυτοανακηρύχθηκαν, αλλά εδώ και πολλά χρόνια προπορεύονται κατά πολύ και στην παραβίαση των ίδιων των συνθηκών. Και οι δύο χώρες βρίσκονται στην κορυφή των θλιβερών αυτών στατιστικών και καταλαμβάνουν μετάλλια και θέσεις νικητών στο βάθρο.

Συγκριτικά, την περίοδο 1995-1998 κατατέθηκαν κατά της Αυστρίας μόνον 5 προσφυγές στο Δικαστήριο, έναντι 64 κατά του Βελγίου και 55 κατά της Γαλλίας. Μόνον 78 αιτιολογημένες γνώμες εκδόθηκαν κατά της Αυστρίας, έναντι 206 για τη Γαλλία και 192 για τη Βελγική Κυβέρνηση. Η συμπεριφορά της Αυστρίας έδωσε αφορμή για 321 προειδοποιητικές επιστολές, έναντι 463 για τη Γαλλία και 333 για το Βέλγιο. Είναι προφανές ότι η Γαλλία και η Βελγική Κυβέρνηση σημειώνουν σχετική καθυστέρηση στην ευρωπαϊκή διαδικασία ολοκλήρωσης σε σύγκριση με την Αυστρία, η οποία αποτελεί μέλος της ΕΕ μόνον από το 1995 και έχει δώσει πολύ θετικά δείγματα σχετικά με την τήρηση των συνθηκών.

Μπορεί η Προεδρία του Συμβουλίου να ανακοινώσει ποια μέτρα προτίθεται να λάβει για ναποδείξει στη Γαλλία και τη Βελγική Κυβέρνηση ότι πρέπει να αναγνωρίσουν τα κενά τους στη διαδικασία της ευρωπαϊκής ολοκλήρωσης, αντί να καταφέρονται εναντίον των άλλων;

Μπορεί η Προεδρία του Συμβουλίου να ανακοινώσει ποια μέτρα προτίθεται να λάβει για να αναγνωρίσει και να επιδοκιμάσει δημοσίως τα κράτη εκείνα που έχουν προχωρήσει θετικά στον τομέα της μεταφοράς του κοινοτικού δικαίου;

(1) ΕΕ C 354 της 7.12.1999, σελ 75.

Απάντηση

(8 Ιουνίου 2000)

Το Συμβούλιο εφιστά την προσοχή του αξιότιμου κ. Βουλευτή στο γεγονός ότι η Επιτροπή, ως θεματοφύλακας των Συνθηκών, και όχι η Προεδρία του Συμβουλίου, μεριμνά για την εφαρμογή των διατάξεων της Συνθήκης καθώς και για την τήρηση των διατάξεων της Συνθήκης καθώς και για την τήρηση απο τα κράτη μέλη τωνποχρεώσεών τους δυνάμει της Συνθήκης (άρθρα 211 και 226 της Συνθήκης ΕΚ).

Επιπλέον,πενθυμίζεται ότι η Επιτροπή δημοσιεύει, δύο φορές τον χρόνο, ένα Πίνακα αποτελεσμάτων της ενιαίας αγοράς, που περιλαμβάνει λεπτομερή επισκόπηση της κατάστασης μεταφοράς απο τα κράτη μέλη των οδηγιών για την ενιαία αγορά, καθώς και επισκόπηση των διαδικασιών επί παραβάσει που έχει κινήσει η Επιτροπή κατά των κρατών μελών. Κάθε έκδοση του πίνακα αυτού συζητείται απο το Συμβούλιο, με τη σύνθεση Εσωτερική αγορά.